google/wiki40b huggingface dataset:
Tom Hilde

Karriere

Han debuterte i verdenscupen i mars 2006 på Lillehammer, med 19.-plass som resultat. 
Sommeren 2006 ble han tatt ut på verdenscuplaget for sesongen 2006/2007. Sesongen 2006/2007 debuterte han i hoppuka, og kom på 34.- og 28.-plass i de to første rennene. I det siste rennet i Bischofshofen kom på han 13.-plass.
Tom Hildes beste plassering i sin første sesong i verdenscupen oppnådde han med 4.-plass i Zakopane januar 2007.
Han tok sølv i laghopp under VM i Sapporo 2007 sammen med Roar Ljøkelsøy, Anders Bardal og Anders Jacobsen.
Sesongen 2007/08 ble innledet i Kuusamo, hvor Tom Hilde og det norske laget vant lagkonkurransen, og Tom Hilde fikk sin første pallplassering (nr.3). Hilde vant sitt første verdenscuprenn 12. januar 2008 i Val di Fiemme og ble da tidenes yngste nordmann med en verdenscupseier (20 år).  Tom Hilde ble nummer fire sammenlagt i verdenscupen i 2007-08 sesongen. I den avsluttende Nordic Tournament ble han nummer to, etter å ha sikret seg andreplass i Holmenkollen, i sesongens verdenscuprenn.
I 2008 spilte Hilde en liten rolle som Interflora-blomsterbud i Hotel Cæsar. Episoden ble vist på TV 2 18. september 2008.
I sesongen 2010/11 kom Tom Hilde på en 3.-plass sammenlagt i hoppuka etter en tredjeplass i Innsbruck og seier i det avsluttende rennet i Bischofshofen.
Under Ski-VM 2011 i Oslo vant Norge sølv både i normalbakke og storbakke, med Tom Hilde på laget. De andre på det norske laget i normalbakken var Bjørn Einar Romøren, Anders Bardal og Anders Jacobsen. I storbakken var Romøren byttet ut med Johan Remen Evensen.  VM-gullet gikk til Østerrike i begge bakkestørrelsene.
I det første rennet i Hoppuka 2011/12 falt Hilde og brakk en ryggvirvel, noe som medførte at resten av sesongen i realiteten var ødelagt. Han kom seg imidlertid raskt tilbake på trening.
Under Hoppuka 2012/13 kom Hilde på 5.-, 4.-, 6.- og 9.-plass i de fire rennene, men endte på 3.-plass sammenlagt.
I sesongen 2015-16 har Hilde hoppet både i World Cup, nr.37 med 74 poeng, mens han etter to seire og tilsammen 7 pallplasseringer vant kontinentalcupen sammenlagt. 
Hilde er utøverambassadør for den humanitære organisasjonen Right To Play.
Sosialfag

Sosialfag er en samlebetegnelse på visse fag, profesjoner og høgskoleutdanninger, blant annet sosionom, barnevernspedagog eller vernepleier.
Fagene tilbys ved flere av høgskolene i Norge. Sosialfag inngår også ofte i den bredere samlebetegnelser helse- og sosialfag, som i tillegg omfatter f.eks. sykepleie og visse andre (ikke-medisinske) helsefag.
Stjärnorna

Bakgrunn

«Stjärnorna» var én av ti deltakerlåter i den svenske Melodifestivalen lørdag 12. mars 1994, og var skrevet av Micke Littvold og Peter Bertilsson. Sangen ble fremført av duoen Marie Bergman og Roger Pontare. Bergman hadde tidligere vunnet konkurransen i 1971 og 1972 som del av gruppen Family Four, mens Pontare skulle vinne konkurransen på nytt i 2000. 
«Stjärnorna» vant en knapp seier i den svenske finalen og ble dermed det svenske bidraget til Eurovision Song Contest 1994 som ble arrangert i Dublin i Irland, lørdag 30. april 1994. I den internasjonale finalen var Sverige det første landet ut på scenen av 25 deltakere. I avstemningen fikk sangen 48 poeng og endte som nummer 13 av 25. Sangens høyeste poengsum var 10 poeng fra den norske juryen. Anders Berglund dirigerte det svenske bidraget i Dublin.

Listeplasseringer

Singelen nådde ikke den svenske singellisten, men lå på Svensktoppen i fire uker fra 30. april til 21. mai 1994 med andreplass som beste notering.
Dynamic Label Segment

En Dynamisk Label Segment (DLS) er en digital medfølgende tekst som kan kringkastes av DAB- og DAB+-sendinger og kan sammenlignes med radiotekst i en FM-radio med RDS. Maksimalt 128 bytes kan overføres per segment, som hver gir opp til 128 tegn i tegnsettet som kan brukes. De enkelte segmenter vises som rulletekst, vekselvis i displayet på en DAB-radio.
Typisk informasjon som sendes i DLS er navn på programmet som sendes, artist-tittelinfo på musikk som spilles, telefonnummer til radiostasjon, trafikkmeldinger og lignende.
Andre vanlige datatjenester på DAB er elektronisk programguide (EPG), trafikkinformasjon TPEG, nyhetsmeldinger (Journaline) og MOT Slideshow (SLS).

Dynamic Label Plus

Dynamic Etikett Plus (DL+)  gjør det mulig å tildele hver enkelt av de forhåndsdefinerte innholdstyper (for eksempel artist, tittel, telefonnummer, e-post adresse) deler av en etikett. De således isolerte deler av teksten kan deretter bli behandlet av en DAB-radio med DL+ funksjonen innebygget – for eksempel kan bare artist / tittel vises og det resterende innholdet i en etikett blir forkastet.
NM i kickboksing 2004

NM i kickboksing 2004 ble arrangert 2.-4. april i Arendal.
Kongepokalene ble vunnet av Tonje Sørlie og Arild Mikarlsen.
Teenage Mutant Ninja Turtles

Tegneserie

Det hele startet i 1983 da Kevin Eastman og Peter Laird satt og så på TV og følte seg inspirerte. Kevin viste fram en tegning av en skilpadde iført en maske og et par Nunchukus festet på armene. Peter tegnet sin versjon og Kevin laget en tegning med fire stykk med hver sitt våpen.
I 1984 fikk de utgitt sitt første blad av skilpaddene. Bladet var dedikert til Frank Miller og Jack Kirby.
I 1988 started Teenage Mutant Ninja Turtles Adventures.
Fylkesvei 4472

Fylkesvei 4472 går mellom Storhaug og Grude i Klepp kommune. Veien er 1,3 km lang.
Frem til 2019 hadde veien betegnelsen fylkesvei 256.
Konstantin I av Hellas

Bakgrunn

Konstantin var sønn av Georg I og Olga Konstantinova av Russland. Gift 27. oktober 1889 med Sofia av Preussen, (født 14. juni 1870, død 13. januar 1932).
Konstantin formet i studietiden i Tyskland sterke sympatier for landet og giftet seg i 1889 med keiser Wilhelm IIs søster Sofia. 
Han anførte den thessaliske armé under krigen mot tyrkerne i 1897 og fikk bære skylden for motgangene, selv om han i en offentlig redegjørelse fremla et sterkt forsvar. 
I 1900 ble han øverstkommenmderende over arméen og måtte ved oberst Nikolaos Zorbas militærrevolt i 1909 sammen med sine brødre flykte fra landet. I 1910 returnerte han og var øverstkommanderende i Balkankrigen 1912–1913. Fremgangene i denne krig styrket hans anseelse.

Konge

Han ble konge etter at hans far ble myrdet i 1913. Det var med store forhåpninger han i mars 1913 etterfulgte sin far som konge. 
Hans sterke sympatier for Tyskland gjorde imidlertid hans stilling vanskelig, og han kom etter første verdenskrigs utbrudd til å bli mistenkt for tysk-aktivisme, selv om han etterstrebet ærlig nøytralitetspolitikk. Statsminister Eleutherios Venizelos krevde landets tilslutning til Ententemaktene, hvorfor Konstantin lot hans regjering falle i mars 1915, og tilsatte en regjering med Dimitrios Gounaris som leder. Ved valgene i juni samme år vant Venizelos parti atter makten, og dannet i august en regjering som tillot landsetting av franske og britiske styrker i Saloniki. Landets inntreden i ententen ble ansett som avgjort. I oktober stanset imidlertid Konstantin disse planene med å avskjedige Venizelos som ble etterfulgt av Alexandros Zaimis og Stephanos Skouloudis regjeringer.

Abdikasjon

Ententemaktene tvang ham til å abdisere i 1917, ettersom han førte en tyskvennlig nøytralitetspolitikk. Hans nest eldste sønn, Alexander, ble ny konge.
Joel Obi

Landslaget

Han ble tatt ut i Nigerias tropp til VM i fotball 2018 i Russland.
Toxeutes

Utseende

Store (35-50 millimeter), mørkt rødbrune trebukker. Oversiden er tett og kraftig punktert. Antennene er ganske kraftige og ikke særlig lange, hodet er stort uten forstørrede kjever. Pronotum har et par kraftige pigger på sidekanten. Dekkvingene er avrundet i spissen, vanligvis med en lite pigg ved sømmen.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt fra Filippinene i vest til Papua Ny-Guinea og Australia, mot sør til Tasmania.
Magsingal

Magsingal (Bayan ng Magsingal) er en kommune i Filippinene. Kommunen ligger på øya Luzon og tilhører provinsen Ilocos Sur. Folkemengden var på 30 792 innbyggere i 2015.

Historie

Kommunens navn kommer fra mayisingal, som på ilokano beryr «å bli flyttet». Det reflekterer flyttingen av klokketårnet fra ett sted til et annet, det nåværende sted.
Kaptein Juan de Salcedo medvirket til stedets tilblivelse. Men først kom han til en landsby ved navn Malongon, omlag en halv kilometer sønnenfor. Landsbyløederen avslo Salcedos ønske om å etablere en municipio der, og anbefalte at landsbyen skulle etableres litt not nor. Så ble kirketårnet flyttet dit. 
De første innbyggere i området var itneger. Salcedo arbeidet for deres konversjon til kristendommen, men ikke alle aksepterte den nye tro. De som ikke ville, flyttet sin vei og bosatte seg øst for Bantay Bul-lagaw (Bul-lagaw Mountain).
National Council of Churches

National Council of the Churches of Christ in the USA, også bare kalt National Council of Churches (NCC), er et økumenisk fellesskap bestående av 37 kristne trosretninger i USA. Totalt utgjør de mer enn 100,000 lokale menigheter og 45 millioner tilhengere. Foreningen oppstod som Federal Council of Churches i 1908, og ble i 1950 utvidet gjennom sammenslåinger med flere andre økumeniske organisasjoner, hvoretter den fikk sitt nåværende navn.
Lana Parrilla

Tidlig liv

Parrilla ble født i Brooklyn i New York. Faren, Sam Parrilla (1943-94) var født i Puerto Rico,  og spilte profesjonelt baseball i årene 1963 til 1973, inkludert i Major League Baseball. Moren er av Siciliansk opphav. Parrilla har en eldre søster, Deena. Foreldrene ble skilt da Parrilla var fire år, og hun bodde de ti første årene med moren. Deretter bodde hun hos sin far, til han ble drept i 1994. 
Parrilla dro til Granada i Spania i 2007 for å lære seg spansk.

2000-2005

Parrilla har hatt roller i flere filmer, inkludert Very Mean Men (2000), Spiders (2000), Replicant (2001) og Frozen Stars (2003), men ble først lagt merke til da hun fikk rolle i Spin City, som Angie Ordonez i en sesong.
I 2002 ble hun med Donnie Wahlberg og Neal McDonough i TV-serien Boomtown, hvor hun fikk en Imagen Award for beste kvinnelige birolle. I serien spilte hun Teresa Ortiz i 17 episoder. I utgangspunktet ble serien en suksess, men etterhvert begynte Boomtown å få problemer, og Lanas rollefigur ble mindre med. Serien ble kansellert bare to episoder inn i sin andre sesong.
I 2005 fikk Parrilla en gjentakende rolle i den fjerde sesongen av 24, som Sarah Gavin, en Counter Terrorist Unit-agent. Etter kun seks episoder ble Lana oppgradert til hovedcast, men i sin trettende episode ble hun skrevet ut etter at hennes karakter prøvde å utpresse et opprykk fra det midlertidige CTU-overhodet Michelle Dessler (Reiko Aylesworth).

2006-2010

I 2007 hadde Lana en gjesteopptreden i publikumssuksessen Lost, som Greta, i episodene Greatest Hits og Through the Looking Glass. Rollen hennes var en av de andre, og hun spilte sammen  med Tracy Middendorf, to arbeidere i undervannsposten «the Looking Glass».
Lana Parrilla spilte også i filmer og TV-serier som Windfall, The Double Life of Eleanor Kendall, Swingtown, Miami Medical, Covert Affairs, Medium, The Defenders og Chase i perioden fra 2006 til vår 2011.

2011-nå

I 2011 fikk Lana en av hovedrollene i den publikumsroste ABC-serien Once Upon a Time. Lana spiller den onde dronningen i Enchanted Forrest og Regina Mills i Storybrooke-verden. Serien gjorde at hun fikk sin egen fandom, som kalte seg selv Evil Regals, etter Lanas egne ønske.
Hedmarken tingrett

Hedmarken tingrett er en førsteinstansdomstol under Eidsivating lagdømme. Tingretten ligger i Hamar i Hedmark og dekker kommunene Hamar, Ringsaker, Stange og Løten med ca. 92 000 innbyggere. Domstolen består av sorenskriver Ola P. Svor, fire dommere og to dommerfullmektiger.

Historie

Hedmarken var ett sorenskriverembete fra det ble opprettet ved kongebrev fra kong Christian IV 31. juli 1591 og frem til 8. januar 1777, da embetet ble delt i Nord-Hedmark og Sør-Hedmark sorenskriverembeter (også omtalt som Nordre og Søndre Hedemarken sorenskriverier). Før dette hadde det vært en tingskriver på Hamar, Antonius Knudsen Wincke, siden senest 1588. 
Hamar byfogd- og sorenskriverembete ble opprettet 1. juli 1863. Opprettelsen fulgte av kongelig resolusjon av 12. oktober 1861, som etablerte Hamar kjøpstad som egen jurisdiksjon. Dermed var det opprinnelige Hedmarken sorenskriverembete delt i tre. Den nye rettskretsen besto av Vang tinglag, som ble skilt ut fra Nord-Hedmark og Sør-Hedmark sorenskriverembeter. Embetet besto frem til 20. juli 1901, da de utskilte områdene ble tilbakeført.
I forbindelse med sammenslåingen av Hamar og Vang kommuner 1. januar 1992 ble Nord-Hedmark og Sør-Hedmark sorenskriverembete igjen slått sammen til ett embete ved navn Hedmarken sorenskriverembete. Alle byretter, herredsretter og sorenskriverembeter i Norge fikk fellesbetegnelsen tingrett 1. januar 2002, og embetet ble dermed hetende Hedmarken tingrett.
Nord-Hedmark og Sør-Hedmark sorenskriverembeter var fra 1970 og frem til sammenslåingen i 1992 samlokalisert i fylkeshuset i Hamar. Tingretten flyttet sammen med Eidsivating lagmannsrett inn i Hamar tinghus i 1999.

1777–1992

For sorenskriverne i perioden fra 1777 til 1992, se Nord-Hedmark og Sør-Hedmark sorenskriverembeter, og for perioden 1863 til 1901 også Hamar byfogd- og sorenskriverembete.
Kamosiella

Utbredelse

Slekten er utbredt i Afrika.
Malthodes brevicollis

Utbredelse

Malthodes brevicollis finnes i Europa, østover i Asia. Finnes vanlig i Norge.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Gnaphosa montana

Utseende

Gnaphosa montana er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Gnaphosa montana er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Greg Grunberg

Tidlig liv og familie

Grunberg ble født i Los Angeles California, som sønn av Sandy Klein og Gerry Grunberg, og hadde en jødisk oppvekst. Han er gift med Elizabeth Dawn Wershow og har tre barn.
Grunbergs sønn, Jake, har epilepsi, noe som inspirerte Grunberg til å ta en aktiv rolle i å øke oppmerksomheten rundt sykdommen, samt å skaffe penger til forskning. Han deltar ofte i veldedighets-evenementer for å skaffe penger til the Pediatric Epilepsy Project i Los Angeles. I mars 2007 ble Greg formann i den første National Walk for Epilepsy.

Karriere

Grunberg forlot serien Alias for å spille i Grand Union. Abrams tok også med Grunberg i en rolle som den hardt skadde piloten til tv-serien Lost. Grunberg returnerte til serien i den siste episoden i sesong 1, men scenene hans ble kuttet, og ble inkludert på DVD-en til sesong 1 av Lost. For de som kjenner til vennskapet mellom Grunberg og Abrams, var det ikke overraskende å se Grunberg i en liten rolle i filmen Mission: Impossible III , som Abrams regisserte.  
Grunberg har en stor rolle i NBC-serien Heroes. Han spiller en politimann ved navn  "Matt Parkman" som kan høre andre menneskers tanker. Grunberg har også hatt gjesteroller i andre tv-serier som House. Han uttrykte også ønske om å spille i Star Trek XI, som Abrams skal regissere; men det er foreløpig ukjent hva slags rolle han skal spille. Grunberg har også en rolle i den hemmelige filmen av Abrams ved navn Cloverfield.
Grunberg sørget for stemmen til karakteren "Ethan Thomas" i videospill Condemned: Criminal Origins.

Trivia

Under en opptreden på G4-programmet Holiday Hit List i 2003, uttalte Grunberg at han var den eneste mannen i Hollywood med fire g'er i navnet sitt.
Blad

Funksjoner

Fordelen ved bladets flate form er også at det har god termisk kontakt med luften. Solen baker i solskinn med en energi på ca. 1000 J/m²/Sek (solarkonstanten).
En annen fordel er at bladene bremser vinden og fremmer luftopptaket via turbulens. Det koster imidlertid plantene dyrt at det er sånn.
Forsøk i vindtunnel har vist at der er en betydelig dynamisk oppdrift når blader utsettes for vind, og den gjør at trær og busker mister grener i storm.
I de fleste planter er bladene også stedet hvor respirasjon, transpirasjon og guttasjon foregår.
Noen blader kan lagre energi kjemisk i form av stivelse eller de kan lagre vann (sukkulenter).
Bladenes gassutveksling skjer ved diffusjon gjennom små 10 μm lange spalter som kan lukkes og åpnes.
Disse spalteåpningene (stoma, stomata)  er omgitt av to leppeceller, og ved å regulere deres turgortrykk kan planten henholdsvis åpne og lukke spalteåpningen. 
Spalteåpningene er hos de fleste arter hovedsakelig plassert på undersida. Dette fordi åpne spalteåpninger gir stort vanntap som øker ved solstråling og vind.
Effektene av sol og vind er normalt svakere på undersida av bladene.

Bladform og morfologi

Det er mange forskjellige typer bladformer, nervatur og detaljer.
Disse er ofte greie å kunne, da det blir lettere å bestemme plantene ut ifra å kunne dette.

Sammensatte blader

Av sammensatte blader har du to hovedtyper, disse er koplete og finnete blader.
Alle bladplater som ser ut som et lite blad, kalles for småblader.

Koplete blader

Koplete blader er blader, der småbladene møtes i ett punkt.
F.eks. her illustrert med hagelupin (Lupinus polyphyllos)

Finnete blader

Hos finnete blader møtes småbladene på en felles stilk, og disse småbladene er oftest rett overfor hverandre. Det er to hovedtyper finnete blader, disse er likefinnete og ulikefinnete. Der de likefinnete har et antall småblader, som er et partall, der småbladet på enden ofte er omdannet til klengetråd. Og de ulikefinnete har et antall småblader, som er et oddetall
Her er likefinnet illustrert med gjerdevikke (Vicia sepium), og ulikefinnete med ask (Fraxinus excelsior)
Epidermodysplasia verruciformis

Epidermodysplasia verruciformis (også kalt Lewandowsky-Lutz dysplasia eller Lutz-Lewandowsky epidermodysplasia verruciformis) er en ekstremt sjelden sykdom i huden som karakteriseres med menger av vorteaktige vekster, spesielt på hendene og føttene. Ingen kur er funnet, og forskere vet veldig lite om denne sykdommen. Det antas at sykdommen inntreffer i barndommen.
Resan bort

Handling

Eva skal reise med toget fra en liten by på vestkysten. Hennes forlovede Ole, som er norsk flyktning, vinker av henne. De skal gifte seg når hun kommer tilbake. Samtidig stiger en ukjent mann av toget. Mannen begir seg umiddelbart til byens bank og retter en pistol mot banktjenestemannen bak disken. Etter et øyeblikk begynner banktjenestemannen å gapskratte når han ser at raneren er hans barndomskamerat, Bernt.
Sophie Crumb

Liv og karriere

Crumb vokste opp i Winters, en liten jordbrukslandsby i Californias Central Valley hvor hennes foreldre bosatte seg for å unnslippe det urbane livet i San Francisco. I 1990 var Robert Crumb desillusjonert over amerikansk kultur og bekymret over dens negative påvirkninger på deres 9 år gamle datter Sophie, og familien flyttet utenlands til Sauve, en enda mindre jordbrukslandsby i det sørlige Frankrike.
I Frankrike fullførte Sophie videregående skole og dro videre for å studere akrobatikk og klovneri ved en fransk sirkusskole. Senere ble hun tatovør og lærer i engelsk. Engelsk snakker hun for øvrig med en svak fransk aksent.
Gjennom hele barndommen leste Sophie naturlig nok tegneserier, også sine foreldres serier, og hun begynte selv å uttrykke seg i seriemediet. Allerede tidlig i tenårene samarbeidet hun med foreldrene om en tegneserie som handlet om familien Crumb som ble utgitt i samlingen The Complete Dirty Laundry Comics (Last Gasp, 1993). Andre serier som hun tegnet som barn ble trykket i foreldres avantgardistiske seriemagasin Weirdo. 
I filmen Ghost World, regissert av Terry Zwigoff som i 1994 gjorde dokumentarfilmen Crumb, er det Sophie Crumb som har gjort tegningene til filmens hovedfigur Enid. Filmen er basert på en tegneserie av Daniel Clowes. Hensikten er at tegningene til den unge hovedfiguren i filmen faktisk også er et sant uttrykk for en ung pikes tegninger.
Som ung voksen har hun tegnet to utgaver av et hefte kalt Belly Button Comix, utgitt samtidig i Europa og USA av henholdsvis det nederlandske forlaget Oog & Blik, og amerikanske Fantagraphics Books. Seriene består av livlige, selvbiografiske serier om ung kjærlighet, mobiltelefoner og seksuell frustrasjon, hver fortelling tegnet i ulike stiler, og trykket i to fargetoner. Hennes uttrykk er ekspressivt og figurativt med skravert modellering, ikke helt ulik farens stil. I et intervju bransjetidskriftet The Comics Journal #274 diskuterte hun emner som hjemløshet og kvalene å unnslippe skyggen fra sin berømte far. Hennes nyeste verk, per august 2010, er Evolution of a Crazy Artist, utgitt av W.W. Norton i 2010, og er en form for utklippsbok framfor seriehefte.
Altea

Altea er en by og kommune i provinsen Alicante, Spania, nord for Benidorm på den delen av middelhavskysten kalt Costa Blanca. I dag er økonomien i Altea basert på turisme, som begynte å vokse på 1950-tallet på grunn av godt vær, strender og labyrintiske gater med hvitkalkede hus-fronter som preger byen. Altea er beskyttet i nord for vind av Serra de Bernia, skaper en spesielt mild mikroklima. Langs sjøen Esplanade er beplantet med palmer.
Ǥ

Ǥ eller ǥ (G med strek) er den fjortende bokstaven i det skoltesamiske alfabetet. Den representerer en stemt velar frikativ: [ɣ].
I Unicode kodes ǥ som U+01E4 (Ǥ) og U+01E5 (ǥ).
Byens Blodige Blues

Byens Blodige Blues er et norsk visealbum med Lars Harald Storebø. Albumet ble utgitt høsten 2014. Den første singelen fra albumet, Sitte her ble utgitt 15 november 2013.
Slig

Slig er en betegnelse på finmalt malmkonsentrat, som har blitt sortert og skilt ut gjennom en prosess for å fram ren malm. Slig betegner altså malm som er underveis til å bli skilt fra forurensning og uønskede stoffer til et ferdig produkt, f.eks. kobolt, jern eller kobber.
Runar Søgaard

Kontroverser

I 1995 ble Søgaard mye omtalt i avisene for å ha skutt et rådyr fra sitt soverom, noe som førte til at hans våpenlisens ble inndratt. I 1999 fikk han den tilbake.
I en tale den 20. mars 2004 kommenterte Sørgaard den islamske profeten Muhammeds giftermål med Aisha, som var ni år da ekteskapet ble inngått. I talen kalte han Muhammed en «forvirret pedofil». Flere islamiske forkynnere, blant annet en imam i Afrika, utstedte en fatwa over Søgaard, og flere islamiske grupperinger skal ha truet Sørgaard i svensk presse. Søgaard tok delvis tilbake det han sa om Muhammed i TV4 den 22. april 2005.
Den 18. februar 2015 ble Søgaard dømt til to måneders fengsel for to brudd på den svenske bokføringsloven i Svea hovrätt. Fra før hadde han en dom for bokføringsbrudd.
I februar 2019 ble Søgaard dømt til ett år og åtte måneders fengsel for brudd på skatte- og bokføringsloven. Søgaard har anket dommen.